 Proza - : - Usa inchisa de Realdo Tokacs : - Usa inchisa de Realdo Tokacs"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ultimul Mos... (Proza) > Katya e... (Proza) > Alearga,... (Proza) > Respir ... (Proza) > Blues de... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1789591 Usa_a nchisa' > Vizionari: 1640 > Usa inchisa proza [ ] - - - - - - - - - - - - - - - - - - - - - - - - - de Realdo Tokacs [Teardrop81 ] 2008-06-26 | | Ma bucur ca a venit vara. in fiecare dimineata ma trezesc cu soarele trecand printre ramurile marului din curte si prin fanta de la mijlocul draperiilor, pana pe obrazul meu, incalzindu-l. Cand ma scol din pat, Brigi e deja in bucatarie cu asistenta, ma asteapta. imi iau tensiunea in fiecare zi la zece si la cinci; de parca mai folosesc cuiva fisele alea de observatie. imi dau pilulele multicolore si-mi iau temperatura. Bratul stang mi-e intotdeauna mai rece decat cel drept, de parca trupul meu e impartit in anotimpuri si-n partea stanga a venit iarna mai devreme. Uneori ma trezesc inaintea Brigitei, dar raman in pat, ma prefac ca dorm. ii dau timp. Nevasta-mea are o intelegere secreta cu Lili, asistenta. in fiecare zi Lili vine pe la opt, opt si jumatate si se fofileaza amandoua in chioscul din spate, unde beau cafea adevarata si fumeaza tigara la care eu n-am voie. De aproape un an m-am lasat de fumat; mi-e strict interzis, la fel si cafeaua - am voie numai posirca de-aia decofeinizata. Nu i-o iau in nume de rau Brigitei. Pana la crizele din primavara trecuta nici eu n-am fost in stare sa ma las, iar ea fumeaza pe ascuns doar ca sa nu ma ispiteasca pe mine. Din cand in cand mai face uitata cate o tigara prin bucatarie, dupa borcanele cu mirodenii sau chiar printre hartiile mele de pe birou, ca sa fie sigura ca o gasesc. si cand pleaca ea la piata eu ma duc in chiosc si-mi fumez tacticos cadoul ascuns. Au trecut anii si peste noi. Ne-au ramas jocurile astea de copii batrani si complicitatile stupide si amintirile frumoase; dupa atata vreme, chiar daca eu sunt obligat sa joc rolul convalescentului perpetuu iar ea pe cel al sotiei grijulii si severe cand vine vorba de sanatate, parca tot am ramas aiuritii frumosi de altadata; noi doi impotriva lumii, pacalind viata si moartea ori pacalindu-ne pe noi insine, cu zambetul pe buze si cu speranta inca sedata bine ca sa nu se naruie si sa dispara. Brigi ma apara si acum ca o leoaica, se cearta cu toata lumea pentru mine. Doar ea stie, simte ce-mi doresc, cand mi-e greu si nu pot sa spun, cand mi-e bine si vreau sa gust binele asta in tihna. De vreo luna de zile n-a mai dat telefon si n-a mai batut la usa nici un reporter. De cand i-am spus ca sunt prea obosit sa le explic cine sunt, cum si de ce, i-a alungat pe toti. Ea imi ajunge. Deunazi era sa-l ia la bataie pe unul dintre reporterii astia, care venise, sarmanul, de fapt pentru ea - inca ii mai apar recenzii la ultima piesa, iar cele vechi se joaca in fiecare stagiune.. Dar Brigitei nu i-au trebuit niciodata interviuri si blituri si drojdie mondena; nu am vazut-o niciodata mai fericita ca atunci cand observa din coltul ei reactia salii la fiecare premiera. in ultima vreme nu mai primim prea des. in afara de Lili si de menajera, obisnuitele casei, mai trec doar Anisoara si Mircea, singurii nostri prieteni de suflet. si da, in toate vacantele - Cristinica, nepotica noastra. Se umple casa de voci si de rasete cand e ea aici. Abia astept saptamana asta, ia vacanta si-o trimite maica-sa direct la noi. Ca Sophie si ginere-miu sunt probabil innebuniti de guraliva asta mica si abia asteapta vacantele, sa mai rasufle si ei. Deh, asa eram si noi in tinerete. * De cum a dat caldura m-am mutat pe veranda, aproape toate diminetile. Stau in fotoliul meu, cu o patura pe genunchi - o tin asa numai pana la amiaza, cand soarele incepe sa se intinda peste toata curtea. Ginerele meu mi-a adus un suport de proiectare ( e arhitect), pe care mi-l apropii lejer si-mi pun hartiile sau cartea pe el. Mazgalesc sau citesc pana la pranz si cateodata si dupa. Brigi trebaluieste cu menajera prin casa ori se duce sa faca piata. Dupa-masa jucam scrabble, sau eu dormitez la televizor in vreme ce ea lucreaza la vreo scena noua. Seara ajut si eu la prepararea cinei fiindca peste zi mi se mai incalzeste mana si nu mai tremura ca de obicei. Daca nu vin Anisoara cu Mircea in vizita, mergem noi la ei - locuiesc doua strazi mai incolo - ori ne ducem toti patru la teatru, cel putin o data pe saptamana, unde ne distram intotdeauna fiindca Brigi insista sa plateasca biletele chiar daca se joaca vreo piesa de-a ei si avem loja noastra rezervata. Asa-i ea, mai corecta decat cel mai onorabil judecator; asa a fost intotdeauna. * Azi nu mi-a fost prea bine, inca de dimineata. Sucul de morcovi si painea prajita n-au avut nici un gust. Lili mi-a zis ca am tensiunea cam mare, saptesprezece cu doisprezece si ca ar trebui sa ma odihnesc. Sotia mea a trimis-o pe Stela, menajera, la piata si a ramas cu mine. Spala vasele si face ordine prin bucatarie, in timp ce eu ma chinui - cred ca-i o luna de cand fac asta - sa-mi aduc povestea la care lucrez acum la punctul culminant. Am finalul construit destul de clar in minte, mi-am facut si niste fise ca sa fiu sigur ca nu uit nimic, dar personajele incep sa ma enerveze, se lalaie interminabil si habar n-am unde vor sa ma duca inainte sa ma lase sa pun punct. Ca si cum as avea o legatura de chei, toate parand a fi bune, dar nici una nepotrivindu-se in broasca. Suna telefonul. Eu imi pun jurnalul deoparte fiindca vreau sa ma mai gandesc la poveste. Nevasta-mea apare dupa doua minute. "Era Sophie. Cica trimite fata weekend-ul celalalt fiindca vor s-o ia cu ei saptamana asta in Franta. ti-am spus eu ca Robert vrea sa le duca pe amandoua sa vada casa pe care o vor primi daca el accepta postul, ca s-o convinga pe Sophie sa se mute." inca ceva aiurea, la care nici macar n-am gasit suficienta forta ca sa ma enervez, sa spun ceva, sa ne comportam amandoi ca doi septuagenari parasiti si revoltati. Ma uit la nevasta-mea cu o privire care o face sa ma intrebe daca ma simt bine. Ea priveste fix in ochii mei, cu dragoste si cu un soi de tristete. Vine si se apleaca s-o iau i brate, cu o atitudine de "totul va fi bine". imi vine, nu stiu de ce, sa bufnesc in plans si o rog sa mearga sa puna de un ceai. Cand iese, soptesc un "te iubesc" suficient de incet ca sa nu-l auda, dar ea se opreste in prag si imi sopteste inapoi: "si eu pe tine". imi asez mai strans patura peste picioarele reci si trag aer in piept ca si cum n-as mai fi respirat de o ora. Asta e, daca vor sa se mute in Franta e alegerea lor, e viata lor. N-are nici unn rost sa se cramponeze de noi, n-ar fi normal sa pretindem asta. Trebuie sa-i spun si nevesti-mi sa n-o mai sacaie pe fata cu subiectul asta. Oricum din cauza noastra avea indoieli. Daca asta isi doreste  sa fie fericiti, e cel mai important lucru. inchid ochii si incerc sa ignor bubuiala din tample. Am prins un firicel de idee si ma apuc din nou de scris, scrisul meu devine tot mai ilizibil pe masura ce itele povestii mi se descurca in minte. Cand sa intorc pagina, o pala de vant, venita de nicaieri printre ramurile de mar, mi-o arunca pe jos. Ma aplec s-o ridic si atunci ma loveste durerea. Adanc, cu o sete razbunatoare, in piept, in cap si in brate in acelasi timp. Mi se intuneca privirea si stiu ca daca nu gasesc repede marginea fotoliului, o sa ma prabusesc in cap. Cu respiratia taiata incat nu pot sa strig , cu durerea surda cotropindu-ma, o las naibii de hartie si reusesc sa-mi recapat echilibrul. imi indrept spatele si o raza brusca ma orbeste; cand reusesc sa deschid ochii vad totul ca prin ceata. Asta a fost o criza urata. Mi-e frig si-s ametit. Ma ridic cu greu, o strig pe Brigi, dar vocea mea e o soapta, ea n-are cum sa ma auda. Am picioarele molesite si trebuie sa ma sprijin de balustrada, in drum spre usa cu sita de tantari a verandei. intru incet, atent sa nu ma impiedic de prag si o mai strig o data pe Brigi. Tot nu ma aude. inaintez pe langa mobilele din biblioteca si cand dau sa ies in hol aproape ca ma lovesc de ea. Trece cu tava pe langa mine, fara sa ma vada, fara sa ma auda. Acum tip, vocea mea e imposibil de ignorat, dar ea trece totusi pe veranda fara sa ma bage in seama, si vantul starnit in curte freamata printre frunze si tranteste usa in urma Brigitei, exact in fata mea. incerc s-o deschid, vreau sa ies pe veranda, sa-i spun ca am avut o criza, s-o sune pe Lili, dar nu pot, usa asta parca are o tona, pur si simplu nu-s in stare s-o misc macar. Brigi, Brigita, sunt aici, deschide-mi sa ies; strig in continuare si ma apropii de fereastra. si vad. Tava e aruncata pe jos, ceasca e tandari iar Brigita sta langa fotoliul meu, in genunchi. Ciudat, ma vad acolo, in fotoliu, ea ma tine in brate, apoi imi ia capul cazut intr-o parte si-mi ciufuleste parul, asa cum le faci copiilor mici, dar fata ei e descompusa de un plans mut care imi uda cu lacrimi mainile ridate. Mai uit la mine, la degetele mele, dar nu simt nimic. Atat de departe de mine insumi. Ma proptesc cu furie si disperare in usa inchisa si trec pur si simplu prin ea. Atat de simplu. si atat de liniste dintr-odata. Afara e aer curat si soare, vantul asta se tot zbenguie printre copaci si-s asa de usor incat stiu ca daca-mi desfac bratele adierea o sa ma rasfire si pe mine, la fel ca foile mele mazgalite, imprastiate prin toata curtea, pana sub liliacul de langa poarta. | index 'pageview'); 